Legendaarne Hollandi sümfooniline metalbänd Within Temptation alustab oktoobris 2024 oma „Bleed Out 2024“ turneed ning selle raames jõuab oma pika karjääri jooksul esimest korda ka Tallinnasse. Vägev kontsert toimub 12. oktoobril Unibet Arena Blackboxis.
Vähesed bändid saavad uhkeldada nii hiilgava karjääriga nagu Within Temptation. Bändi asutasid 1996. aastal laulja Sharon den Adel ja kitarrist Robert Westerholt. Hollandis legendistaatusesse tõusnud metalimuusikud on end julgelt rockiajaloo annaalidesse kirjutanud, kuna nende albumid on terviklikud ja näitavad muusikute pühendumust oma loomingulisele visioonile. Nende diskograafia hulka kuulub kaheksa muusikaajalugu muutnud albumit. Enam kui nelja miljoni müüdud plaadiga on nad kindlalt tõestanud kui üks maailma edukamaid heavy rock ansambleid.
Within Temptationi kaheksas stuudioalbum „Bleed Out“ ilmus möödunud aastal. Nüüd alustavad nad albumit toetavat tuuri läbi Euroopa ja Suurbritannia, tehes peatuse ka Tallinnas. „Bleed Outi“ lugu peegeldab hullumeelset aega milles me elame.
"Alustasime kirjutamist talvel enne pandeemiat," räägib Sharon albumi "Bleed Out" kirjutamisprotsesist. "Olime minemas Worlds Collide'i tuurile koos Evanescence'iga, kuid meie eelmise albumi väljaandmisest oli juba omajagu aega möödas ja nii mõtlesime, et oleks hea, kui oleks ka paar uut lugu."
Saatusel ja maailmakriisil olid teised plaanid, kuigi paar on kiire rõhutama, et "Bleed Out" ei ole pandeemiaplaat. Pigem tõukas sündmuste kokkulangevus hoopis ise väljaantud singlite perioodile, mis andis Within Temptationile võimaluse hoida fännidega sidet ajal, kui seda kõige rohkem vajati. Samuti andis see neile võimaluse reageerida maailma sündmustele kiiresti – ilma albumi väljaandmise jääliustiku liikumise protsessile sarnaneva tempota.
"See tähendas, et me võisime kirjutada midagi sel hetkel, kui mingi sündmus juhtus, ja anda see välja lühikese aja jooksul, mitte kahe aasta pärast albumina," ütleb ta. "See on väga tore võimalus ja mulle meeldib see väga."
"Ja ma arvan, et see, et sa suudad asju kiiresti välja anda, tähendab, et sa ei ole asju kommenteerides poolteist aastat ajast maas,“ lisab Robert.
Alates Ukraina sõja algusest on Within Temptation nihutanud oma fookust ühiskondlikel teemadel kirjutamiselt Ukraina sõja käsitlemisele, Iraanis vabaduse eest võitlevate naiste raskele olukorrale ja naise valimisõigusega seotud keerulistele küsimustele. Kogu kirjutamisprotsessi vältel on "Bleed Out" näidanud, et bänd läheneb muusikale rusikad püsti. Tähelepanelikumad vaatlejad märgivad, et see pole album, mis ei karda purustada ka kõlareid. „Bleed Out“ on nii ülevoolavalt raske kui ka poliitiliselt sügavamõtteline. Within Temptation on bänd, kes võitleb headuse poolel ja nad teevad seda omamoodi.
Within Temptationi muusikaline odüsseia tõotab lummata kogu Euroopa metalipublikut. Pane end selleks emotsionaalseks reisiks valmis, sest Within Temptation asub „Bleed Out 2024 Tour“ raames lavale Tallinnas 12. oktoobril 2024, Unibet Arena Blackboxis.